**COMUNE DE MONTELEONE**

**Provìntzia de Tàtari**

**Deliberatzione de sa Giunta Comunale**

**N° 40 de su 28.09.2020**

|  |
| --- |
| **OGETU : Art. 175 comma 5-bis, lìt. E-bis) T.Ù. 267/2000. Variatziones a su bilàntziu de previsione 2020/2022**  |

S’annu duamìgia binti, sa die deghennoe de su mese de Santugaine, in Monteleone, in sa sala de sas Adunàntzias, a sas **16:30**, s’est reunida sa Giunta Comunale.

Fatu s’apellu resurtant:

|  |  |  |
| --- | --- | --- |
| **MASALA ANTONELLO** | **SÌNDIGU** | **P** |
| **SOTGIA DANIELA** | **ASSESSORA** | **P** |
| **GONNELLA SILVIA** | **ASSESSORA** | **P** |
| **MANAI GIOVANNI BATTISTA** | **ASSESSORE** | **A** |

 Presentes n. 3 totale ausentes n. 1

Partetzipat a sa setziada su SEGRETÀRIU COMUNALE Silvia Sonnu, cun funtziones consultivas, referentes, de assistèntzia e verbalizatzione.

SU SìNDIGU ANTONELLO MASALA, in sa calidade sua de presidente, averiguadu su nùmeru legale de sos interbènnidos, decrarat aberta sa setziada e invitat sos cumbènnidos a deliberare subra de s’ogetu subra indicadu.

**Art. 175 comma 5-bis, lìt. E-bis) T.Ù. 267/2000. Variatziones a su bilàntziu de previsione 2020/2022.**

**SA GIUNTA COMUNALE**

**Bidu** cs’artìculu 36 de su decretu legislativu n. 118/2011, gasi comente modificadu dae s’artìculu 9 de su decretu lege n. 102/2013, chi at introduidu s’armonizatzione de sos sistemas contàbiles e de sos ischemas de bilàntziu de sas Regiones, de sos Entes locales e de sos organismos issoro;

**Torradu a cramare** s’artìculu 175mudadu, comma 2, de su decretu legislativu n. 267/2000, chi disciplinat sa cumpetèntzia de sas variatziones de bilàntziu;

*“Sas variatziones a su bilàntziu sunt de cumpetèntzia de s’òrganu de su consìgiu francu cussas prevìdidas dae sos commas 5-bis e 5-quater”;*

**Torradu a cramare** in prus su comma 5-bis de s’artìculu subra tzitadu, chi indivìduat sas variatziones de bilàntziu de cumpetèntzia de sa Giunta comunale;

*“S’òrganu esecutivu cun provedimentu amministrativu aprovat sas variatziones de su pianu esecutivu de gestione, francu cussas segundu su comma 5-quater, e sas variatziones sighentes de su bilàntziu de previsione chi no ant natura discretzionale, chi si cunfigurant comente aplicativas ebbia de sas detzisiones de su Consìgiu, pro ognunu de sos esertzìtzios cunsiderados in su bilàntziu:*

1. *variatziones chi pertocant s’impreu de sa cuota vinculada e acantonada de su resurtadu de amministratzione in su cursu de s’esertzìtziu provisòriu chi cunsistent in su torrare a iscrìere ebbia sas economias de ispesa chi derivant dae istantziamentos de bilàntziu de s’esertzìtziu pretzedente chi currispondent a intradas vinculadas, segundu sas modalidades prevìdidas dae s’art. 187, comma 3-quinquies;*
2. *variatziones cumpensativas intre sas dotatziones de sas missiones e de sos programmas chi riguardant s’impreu de resursas comunitàrias e vinculadas, in su rispetu de sas finalidades de s’ispesa definida in su provedimentu de assegnatzione de sas resursas, o si in casu mai sas variatziones siant netzessàrias pro s’atuatzione de interventos prevìdidos dae intesas istitutzionales de programma o dae àteros istrumentos de programmatzione negusciada, giai deliberados dae su Consìgiu;*
3. *variatziones cumpensativas intre sas dotatziones de sas missiones e de sos programmas a manera limitada a sas ispesas pro su personale, cunsighentes a provedimentos de trasferimentu de su personale a in intro de s’ente;*
4. *variatziones de sas dotatziones de càscia, francu cussas prevìdidas dae su comma 5-quater, garantende chi su fundu de càscia in finitia de s’esertzìtziu non siat negativu;*
5. *variatziones chi riguardant su fundu pluriennale vinculadu segundu s’art. 3, comma 5, de su decretu legislativu 23 de làmpadas 2011, n. 118, efetuada intro de sos tèrmines de aprovatzione de su rendicontu in dèroga a su comma 3;*

*e-bis) variatziones cumpensativas intre macroagregados de su matessi programma a in intro de sa matessi missione;*

**Torradu a cramare** su comma 5-ter de su matessi artìculu, pro su cale:

*“Cun su regulamentu de contabilidade si disciplinant sas modalidades de comunicatzione a su Consìgiu de sas variatziones de bilàntziu segundu su comma 5-bis”;*

**Bidu** s’art. 175, comma 3, de su decretu legislativu torradu a cramare n. 267/2000, pro su cale:

*“Sas variatziones a su bilàntziu podent èssere deliberadas no a dae de su 30 de santandria de ogni annu, francu sas variatziones sighentes, chi podent èssere deliberadas finas a su 31 de nadale de ogni annu;*

1. *s’istitutzione de tipologia de intrada a destinatzione vinculada e su programma de ispesa annessu;*
2. *s’istitutzione de tipologias de intrada sena vìnculu de destinatzione, cun istantziamentu paris a zero, a pustis de atzertamentu e coberamentu de intradas non prevìdidas in bilàntziu, segundu sas modalidades disciplinadas dae su printzìpiu aplicadu de sa contabilidade finantziària;*
3. *s’impreu de sas cuotas de su resurtadu de amministratzione vinculadu e acantonadu pro sas finalidades pro sas cales sunt prevìdidos;*
4. *cussas netzessàrias a su torrare a leare in contu sos esertzìtzios chi sunt esigìbiles, de obligatziones chi pertocant intradas vinculadas giai leadas e, si netzessàriu, de sas ispesas annessas;*
5. *sas variatziones de sas dotatziones de càscia segundu su comma 5-bis, lìtera d);*
6. *sas variatziones segundu su comma 5-quater, lìtera b);*
7. *sas variatziones de sos istantziamentos chi pertocant sos contos de tesoreria istatale intestados a s’ente e sos versamentos a depositos bancàrios intestados a s’ente”;*

**Bida** sa deliberatzione de Consìgiu comunale n. 9 de su 14.04.2020 cun sa cale est istadu aprovadu su documentu ùnicu de programmatzione (DUP) pro su triènniu 2020-2022;

**Bida** sa deliberatzione de Consìgiu comunale n. 10 de su 14.04.2020 cun sa cale est istadu aprovadu su bilàntziu de previsione pro su triènniu 2020-2022 cun sos allegados relativos;

**Bida** sa deliberatzione de Consìgiu comunale n. 14 de su 30.06.2020 cun sa cale est istadu aprovadu su rendicontu de sa gestione 2019;

**Bidas** sas comunicatziones de sos setores de s’Ente indiritzadas a rechèdere variatziones a su bilàntziu de previsione pro cunsentire una programmatzione mègius e impreu de sas resursas de su bilàntziu, in su rispetu de sos printzìpios generales e aplicados a sa contabilidade armonizada;

**Dadu atu** chi custas variatziones si cunfigurant comente cumpensativas intre macroagregados de su matessi programma, a in intro de sa matessi missione e chi pro cussu torrant a intrare in sa cumpetèntzia de sa Giunta comunale, in cunforma a s’artìculu 175 subra torradu a cramare, comma 5-bis, lìtera e-bis);

**Torradu a cramare** s’artìculu 193, 1 comma, de su decretu legislativu n. 267/2000 relativu a su rispetu de su parègiu finantziàriu e de totu sos echilìrios de bilàntziu;

**Rilevadu** chi subra de sa variatzione de bilàntziu presente no est prevìdidu su parre de s’Òrganu de revisione in cunsideratzione de cantu dispostu dae s’art. 239, comma 1, lìtera b), puntu 2), de su decretu legislativu n. 267/2000, chi rètzitat:

“S’òrganu de revisione faghet sas funtziones sighentes:

[…]

b) parres, cun sas modaliddes istabilidas dae su regulamentu, in matèria de:

[…]

2) proposta de bilàntziu de previsione verìfica de sos echilìbrios e variatziones de bilàntziu esclùdidas cussas atribuidas a sa cumpetèntzia de sa giunta, de su responsàbile finantziàriu e de sos dirigentes, bastis chi su parre de sos revisiores siat previstu a manera espressa dae sas normas o dae sos printzìpios contàbiles, firmu istende sa netzessidade de s’òrganu de revisione de verificare, in sede de esàmine de su rendicontu de sa gestione, dende.nde contu in sa relatzione pròpia, s’esistèntzia de presupostos chi ant dadu logu a sas variatziones de bilàntziu aprovadas in s’interi de s’esertzìtziu, cumpresas cussas aprovadas in s’interi de s’esertzìtziu provisòriu […]”;

**Dadu atu** chi sa deliberatzione presente at a èssere a manera imbeniente comunicada a su Consìgiu comunale, in sos tèrmines de lege e segundu sas modalidades prevìdidas dae su regulamentu de contabilidade in vigèntzia;

**Bidu** su regulamentu de contabilidade de s’Ente aprovadu cun deliberatzione de su Consìgiu comunale n. 11 de su 14.04.2020;

**Bidos** sos parres favorèvoles subra de sa proposta de deliberatzione, esprìmidos in cunforma a s’art. 49 de su D.Lgs. n. 267/2000 e allegados a sa deliberatzione presente;

cun votos de acordu esprìmidos in sas formas de lege;

**DELÌBERAT**

* de fàghere a su bilàntziu de previsione de sos esertzìtzios finantziàrios 2020-2022 sas variatziones ispetzificadas in su prospetu allegadu, parte integrante e sustantziale de s’atu presente chi in sas resultàntzias finales sunt gasi formuladas

Intradas Majores Èuros …………

Intradas Minores Èuros ………..

Ispesas Majores Èuros …………

Ispesas Minores Èuros …………

* de dare atu chi cun su provedimentu presente benint rispetados sos echilìbrios de bilàntziu e sos vìnculos de finàntzia pùblica;
* de dare atu chi su provedimentu presente resultat coerente cun su cuntenutu de su documentu ùnicu de programmatzione 2020-2022;

A manera imbeniente, istende s’urgèntzia, cun votatzione separada e de acordu

**DELÌBERAT**

S’esecutabilidade immediata de sa deliberatzione presente, in cunforma s’artìculu 134, comma 4, de su decretu legislativu n. 267/2000.

IN ÒRDINE A SA REGULARIDADE TÈCNICA si esprimit parre Favorèvole

 Su Responsàbile

 F.du Antonello Masala

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 IN ÒRDINE A SA REGULARIDADE C ONTÀBILE si esprimit parre Favorèvole

 Su Responsàbile Servìtzios Finantziàrios

 F.du Antonello Masala

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 SU PRESIDENTE SU SEGRETÀRIU COMUNALE

 F.du Antonello Masala F.du Silvia Sonnu

Tzertìfico chi còpia cunforme de su verbale presente benit publicada dae su \_\_\_\_\_\_\_\_ pro 15 dies a fila in su situ istitutzionale de custu Comune cun progressivu de publicatzione n. **,** atzessìbile a su pùblicu (Art. 124 de su T.U.E.EL. e art. 32, comma 1, de sa lege 18 de làmpadas de su 2009, n. 69).

 SU

 F.du

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sa deliberatzione presente est divènnida esecutiva:

□Pro declaratzione de esecutabilidade immediata (Art. 134, comma 4, de su T.U.E.L.).

X Pro decursu de sas deghe dies dae sa publicatzione (Art. 134, comma 3, de su T.U.E.L.).

Monteleone, Su Responsàbile de sa Publicatzione

 F.du

Tradutzione de s’operadora de s’isportellu linguìsticu de Monteleone

Maria Leonarda Correddu